
תוכן שנוצר על-ידי בינה מלאכותית עשוי להיות שגוי.]




‏‏14 יוני 2026; ‏‏כ"ט סיון תשפ"ו
לכבוד:
	עו"ד אורלי חקוקי

	היועצת המשפטית לעירייה  

	עיריית עפולה 

	עפולה



שלום רב,
הנדון:יישום החלטת הוועדה למניעת ניגוד עניינים ברשויות מקומיות מיום 10.5.2026 בעניינו של מר אבי אלקבץ
סימוכין: החלטת הוועדה למניעת ניגודי עניינים ברשויות המקומיות מיום 12.5.2022; מכתבנו מיום 14.7.2022; מענה עו"ד קידר מיום 19.7.2022; מכתבנו מיום 16.9.2025; מענה עו"ד חקוקי מיום 19.10.2025; חוות דעת הוועדה למניעת ניגודי עניינים ברשויות המקומיות מיום 10.5.2026
בשם התנועה למען איכות השלטון בישראל, ע"ר, (להלן: "התנועה") הריני מתכבדת לפנות אליך כדלקמן:
1. עניינה של פנייה זו הוא דרישת התנועה כי הייעוץ המשפטי של עיריית עפולה יפעל בהקדם לפי הנחיית הוועדה למניעת ניגוד עניינים ברשויות המקומיות מיום 10.5.2026, אשר הצביעה על חשש לכאורה כי ראש העיר מפר את האיסור על הימצאות בניגוד עניינים המעוגן בסעיף 15ב(ג)(2) לחוק הרשויות המקומיות (בחירת ראש הרשות וסגניו וכהונתם),
תשל"ה-1975. וזאת כפי שיפורט להלן. 
2. בפנייתנו האחרונה אליכם שבסימוכין עמדנו בפניכם על היעדר יישום של הייעוץ המשפטי של עיריית עפולה, לשיטת התנועה, של החלטת הוועדה למניעת ניגודי עניינים של נבחרי ציבור ברשויות המקומיות (להלן: "הוועדה") מיום 12.5.2022,[footnoteRef:1] לגבי שלוש חברות העוסקות ביזמות, בניה או ניהול פרויקטים, בהן ראש העירייה, מר אבי אלקבץ, מחזיק במניותיהן בעלות מלאה או בעל החזקה משמעותית. במקביל לפנייתנו אליכם, עוד באותו היום, פנינו בפניה מקבילה לוועדה באותו עניין, וביקשנו את חוות דעתה העדכנית.  [1:  הוועדה למניעת ניגוד עניינים של נבחרי ציבור ברשויות מקומיות, חוות דעת מס' 2649 (12.5.2022).] 

3. ביום 19.10.2025 התקבלה תשובתה של היועצת המשפטית של עיריית עפולה, עו"ד חקוקי לפנייה. בתשובתה מסרה עו"ד חקוקי כי "בהתאם לבדיקתי במוסדות העירייה ובוועדה המקומית לתו"ב, הרי שלכל שלוש החברות האמורות, אין זיקות או ממשקים חדשים לעירייה ולוועדה... אלא שאין לאותן חברות שום ממש' בינן לבין העירייה ו/או בינן לבין הוועדה המקומית לתו"ב עפולה". 
4. ביום 10.5.2026 התקבלה חוות דעתה של הוועדה לפנייתנו מיום 16.9.2025 (להלן: "חוות הדעת העדכנית").[footnoteRef:2]  [2:  כל ההדגשות שיוצגו להלן באשר לאמור בחוות הדעת העדכנית אינן במקור, אלא אם יצוין אחרת.] 

5. בחוות הדעת העדכנית ציינה הוועדה ביחס לתגובת עו"ד חקוקי מיום 5.11.2025,[footnoteRef:3] לפניית הוועדה אליה כי - "חרף דבריה של יועמ"ש העירייה, מתחקיר שפורסם בתקשורת בשנת 2025,[footnoteRef:4] עולה לכאורה שבניגוד לדברי יועמ"ש העירייה, קיים ממשק בין חברת נופי העמק לבין העירייה. כך, לפי המתואר בכתבה, שלד בניין נמכר על ידי נופי העמק לחברת נ.י.צ.ג נדל"ן בע"מ בשנת 2020".  [3:  אשר כפי שצוין בה"ש 11 לחוות הדעת מדובר בתגובה לפנייה עדכנית של הוועדה.]  [4:  אורן אהרוני "ניגוד עניינים? ראש העיר עפולה ואימפריית הנדל"ן של משפחתו" כאן 11 (1.1.2025, 02:55).] 

6. על רקע הדברים, הוועדה הנחתה את הייעוץ המשפטי של העירייה כמפורט שם "לבדוק באופן מדוקדק נקודה זו" [ההדגשה במקור, הח"מ]. וכאמור שם:
"ואולם, על פי התחקיר, נופי העמק עתידה להמשיך להיזקק לעירייה כדי שזו תעניק לה את הזכות לבנות יחידות דיור. נקודה זו לא הובהרה במענה מטעם יועמ"ש העירייה. על כן, לדעת הוועדה התשתית העובדתית שהובאה בפני הוועדה על ידי הצדדים ביחס לנקודה זו איננה מעלה תמונה עובדתית ברורה די צרכה.
על הייעוץ המשפטי לעירייה לבדוק באופן מדוקדק נקודה זו [ההדגשה במקור, הח"מ]".
7. בהמשך, ולסיכום הדברים בעניין חברת נופי העמק, קבעה הוועדה בפסקה 28 לחוות הדעת כי: 
"על פי אמות המידה שנקבעו לעיל בחוות דעת זו ,ראש העירייה מחזיק במניות בכמות משמעותית בתאגיד. ביחס לשאלת הפעילות בתחומי הרשות המקומית בתחום הנדל"ן, נותרה אי–בהירות עובדתית מסוימת שהוועדה איננה מסוגלת להסיר היות שהיא איננה מחזיקה בסמכויות חקירה. כאמור בפסקה 24, על היועמ"ש לבדוק באופן מדוקדק נקודה זו. למען הבהר ספק יודגש כי ככל שהאמור בתחקיר נכון או נכון בקירוב, הוועדה סבורה כי יחול סעיף 15 ב(ג)(2) לחוק, ועל כן ההחזקה במניות לא תהיה מותרת. לפיכך, בתרחיש זה, הוועדה סבורה שעל ראש העירייה אלקבץ למכור את המניות בנופי העמק, בין אם באמצעות מכירת מניות ורד השקעות ובין אם לאו".
8. לא רק זאת, בעניין חברת ורד השקעות, דרכה ראש העיק מחזיק כידוע ב-50% ממניות חברת נופי העמק, הוסיפה וקבעה הוועדה כי:
"לטענת יועמ"ש העירייה, לאחר שבחנה זאת שוב, מצאה כי אין ממשק בין החברות לבין העירייה והוועדה המקומית לתכנון ובנייה. חברת ורד השקעות מחזיקה כאמור בחברת נופי העמק, ועל כן האמור בפסקה 28 חל גם עליה".
9. על כן, התנועה דורשת כי הייעוץ המשפטי של הוועדה יערוך בהקדם את הבירור העובדתי הנדרש כאמור בחוות הדעת המשלימה, וכן בירור עובדתי מקיף באשר ממשקים נוספים (ככל וצוינו או לא צוינו בתחקיר העיתונאי האמור) בין חברת נופי העמק לבין העירייה. 
10. בהמשך לכך, נודה להתייחסותכם המפורטת כי הבירורים האמורים אכן נערכו ועל תוצאותיהם. בתוך זאת, נחזור ונדגיש את האמור בחוות הדעת העדכנית – ככל והאמור בתחקיר נכון או נכון בקירוב, החזקת ראש העירייה במניות נופי העמק וכן במניות ורד השקעות היא אסורה, וחובה עליו למכור אותן. 
11. נודה לתגובתכם המהירה, וזאת על מנת שנוכל לשקול את המשך צעדינו, לרבות בהליכים משפטיים. 
בברכה,

התיאור נוצר באופן אוטומטי]
	תמר באום, עו"ד

	מנהלת המחלקה המוניציפלית 


העתקים:
עו"ד יהודה זמרת, היועץ המשפטי, משרד הפנים
מר  בני אליהו, מבקר העירייה והממונה על תלונות הציבור, עיריית עפולה

